**Προϋποθέσεις Συμμετοχής για Πρακτική Άσκηση-After placement**

Οι φοιτητές που συμμετέχουν στο πρόγραμμα θα πρέπει να είναι:

1. Εγγεγραμμένοι σε επίσημο πρόγραμμα σπουδών του Ιδρύματος, το οποίο οδηγεί στην απόκτηση πτυχίου ή άλλου τίτλου σπουδών τριτοβάθμιου επιπέδου, συμπεριλαμβανομένου και του διδακτορικού και το οποίο είναι αναγνωρισμένο σύμφωνα με τις εθνικές διαδικασίες.
2. Υπήκοοι χώρας που συμμετέχει στο πρόγραμμα Erasmus+
3. Υπήκοοι άλλων χωρών εγγεγραμμένοι σε κανονικό πρόγραμμα σπουδών του Ιδρύματος σύμφωνα με τη Φ. 151/20049/Β6/20.02.2007 (ΦΕΚ 272Β/01-03-07) Υπουργική Απόφαση και τη λοιπή κείμενη νομοθεσία, εφόσον πληρούν τα κριτήρια επιλεξιμότητας και επιλογής που ορίζονται από το πρόγραμμα και το Ίδρυμα αντίστοιχα.

**Περίοδος κινητικότητας**

Οι φοιτητές/τριες μπορούν να μετακινηθούν για πρακτική άσκηση σε όλους τους κύκλους σπουδών.

* **Ο/Η ίδιος/α φοιτητής/τρια μπορεί να λάβει επιχορήγηση για κινητικότητα το πολύ μέχρι 12 μήνες ανά κύκλο σπουδών, ανεξαρτήτως του αριθμού και του είδους της κινητικότητας (σπουδές ή πρακτική άσκηση)**
* **Όσον αφορά στους πρόσφατους απόφοιτους, η διάρκεια μετακίνησής τους για πρακτική άσκηση συνυπολογίζεται στο ανώτατο όριο των 12 μηνών ανά κύκλο σπουδών, κατά τη διάρκεια του οποίου αιτούνται για πρακτική άσκηση.**

Ο αριθμός των υποψήφιων δικαιούχων και η διάρκεια της κινητικότητας θα καθορίζονται από τις εκάστοτε προκηρύξεις του Ιδρύματος σε κινητικότητα με φυσική παρουσία, ανά κύκλο σπουδών.

**Διαδικασία Συμμετοχής:**

Α. Οι φοιτητές/τριες υποβάλλουν τις αιτήσεις τους σύμφωνα με τις προκηρύξεις των Πανεπιστημιουπόλεων τους.

Β. Μετά τη λήξη της προθεσμίας ακολουθεί  η αξιολόγηση των αιτήσεων και η έκδοση αποτελεσμάτων.

Γ. Οι φοιτητές/τριες που θα επιλεγούν θα λάβουν σχετική πληροφόρηση από το Τμήμα Erasmus της Πανεπιστημιούπολης τους, σχετικά με τα δικαιολογητικά, τον τρόπο και την προθεσμία υποβολής τους.

**Αξιολόγηση και επιλογή**

Μετά τη λήξη της προθεσμίας κατάθεσης των δικαιολογητικών, οι αιτήσεις συγκεντρώνονται ανά Τμήμα και προωθούνται στον Συντονιστή Erasmus κάθε Τμήματος προκειμένου να προχωρήσει η διαδικασία αξιολόγησης και επιλογής. Κατά τη διαδικασία αυτή οι Συντονιστές Erasmus των Τμημάτων λαμβάνουν υπόψη τους τα ακόλουθα κριτήρια:

1. 50% του συνόλου των πιστωτικών μονάδων μέχρι και το τρέχον εξάμηνο φοίτησης
2. Επαρκής γνώση της γλώσσας του προγράμματος που πρόκειται να παρακολουθήσει ο φοιτητής
3. Επίπεδο σπουδών του φοιτητή (προπτυχιακό, μεταπτυχιακό, διδακτορικό)
4. Έτος εισαγωγής. Προτιμώνται οι μη λιμνάζοντες φοιτητές.
5. Ακαδημαϊκή επίδοση (μέσος όρος βαθμολογίας των μαθημάτων που έχει περάσει ο φοιτητής μέχρι τη στιγμή υποβολής της αίτησης), και
6. Βιογραφικό σημείωμα (υποβάλλεται στον ακαδημαϊκό συντονιστή Erasmus του Τμήματος) ή συνέντευξη.
7. Βαθμός και διάρκεια κτήσης πτυχίου/μεταπτυχιακού διπλώματος σε περίπτωση μεταπτυχιακού φοιτητή/υποψήφιου διδάκτορα. Ειδικότερα για την επιλογή υποψηφίων διδακτόρων είναι απαραίτητη η αιτιολογημένη εισήγηση της Τριμελούς Συμβουλευτικής Επιτροπής, στην οποία θα αναγράφεται το θέμα της διατριβής και θα βεβαιώνεται ότι το πρόγραμμα που θα ακολουθήσει ο υποψήφιος στο εξωτερικό θα αποτελέσει μέρος της ερευνητικής του εργασίας για την εκπόνηση της διδακτορικής του διατριβής καθώς και ότι θα προσμετρηθεί στον συνολικό χρόνο των σπουδών του.

**Μοριοδότηση αιτήσεων**

1. Επίπεδο\_Ξένης\_Γλώσσας:
B1= 0 μόρια  Β2= 10 μόρια,C1= 20 μόρια, C2= 30 μόρια
2. Mέσος όρος βαθμολογίας x10
3. Βιογραφικό ή Συνέντευξη έως 10 μόρια
4. Μοριοδότηση Φοιτητών/τριών με λιγότερες ευκαιρίες 20 μόρια

**Απαραίτητα Έγγραφα**

* **Learning** **Agreement** **for** **Traineeship**
Για την οριστικοποίηση της Σύμβασης και την έγκαιρη καταβολή της α’ δόσης χρηματοδότησης **το αργότερο ένα μήνα\* πριν την έναρξη της κινητικότητας αποστολή αντιγράφου κράτησης εισιτηρίου.**
* **Σύμβαση Επιχορήγησης** (εκδίδεται από τα Τμήματα Erasmus και σας αποστέλλεται για υπογραφή)
* [**Δήλωση Ατομικών Στοιχείων**](https://www.ihu.gr/wp-content/uploads/2021/04/%CE%94%CE%91%CE%A3-2021.docx)
* **Αποδεικτικό Τραπεζικού Λογαριασμού**
* **Αντίγραφο Ακαδημαϊκής Ταυτότητας**
* **Έκδοση Βεβαίωση Απογραφής Ε.Φ.Κ.Α**
* **Αποδεικτικό ΑΦΜ**
* **ΕΚΑΑ** ( Ευρωπαϊκή Κάρτα Ασφάλισης Ασθενείας)
* **Αποδεικτικό Α.Μ.Κ.Α.**

**-Ασφαλιστήριο Συμβόλαιο** για προσωπικό ατύχημα και αστική ευθύνη προς τρίτους (σε περίπτωση που δεν είναι δυνατή η έκδοση ΕΚΑΑ το συμβόλαιο θα πρέπει να περιλαμβάνει και την ιατροφαρμακευτική κάλυψη).

**ΠΡΟΣΟΧΗ: ΤΟ ΣΥΝΟΛΟ ΤΩΝ ΑΠΑΡΑΙΤΗΤΩΝ ΕΓΓΡΑΦΩΝ ΚΑΙ ΔΙΚΑΙΟΛΟΓΗΤΙΚΩΝ ΘΑ ΠΡΕΠΕΙ ΝΑ ΕΧΕΙ ΥΠΟΒΛΗΘΕΙ 2 ΜΗΝΕΣ ΠΡΙΝ ΑΠΟ ΤΗΝ ΕΝΑΡΞΗ ΤΗΣ ΚΙΝΗΤΙΚΟΤΗΤΑΣ ΕΞΑΙΡΕΙΤΑΙ ΤΟ ΑΝΤΙΓΡΑΦΟ ΚΡΑΤΗΣΗΣ ΕΙΣΙΤΗΡΙΟΥ**

####

###